เก๋งขับแหกโค้ง ชนยับรถตู้ พ.ต.อ. รองผู้การฯ ตาก หวิดสิ้นชื่อ
อุบัติเหตุสยองรถเก๋งแหกโค้งชนประสานงารถตู้โตโยต้า คอมมิวเตอร์ที่วิ่งสวนทางมา ตาย 1 ศพ เจ็บระนาว 8 คน ฝ่ายถูกชนเบื้องต้นมี รองผู้การฯจังหวัดตาก และรอง สว.สส.สภ.หนองบัวเหนือ นั่งมาด้วย บาดเจ็บสาหัสเมื่อเวลา 16.30 น. วันที่ 7 ก.พ.63 พ.ต.ท.จิรศักดิ์ ศรีธรรม รอง ผกก.(สอบสวน) สภ.แม่สอด จ.ตาก รับแจ้งเกิดอุบัติเหตุรถตู้ชนประสานงากับรถเก๋ง มีผู้เสียชีวิตและบาดเจ็บหลายราย บนถนนสายแม่สอด-อุ้มผาง หลัก กม.13 บ้านห้วยผักหละ ต.แม่กุ อ.แม่สอด จ.ตาก หลังรับแจ้งจึงรายงานให้ผู้บังคับบัญชารับทราบตามลำดับชั้น แล้วรุดไปตรวจสอบพร้อมด้วย ร.ต.อ.ดิษฐา บัวสำลี รอง สว.(สอบสวน) สภ.แม่สอด และเจ้าหน้าที่หน่วยกู้ภัยที่เกิดเหตุสภาพจราจรติดขัดยาวหลายกิโลเมตร พบรถตู้โตโยต้า คอมมิวเตอร์ สีบรอนซ์ ทะเบียนป้ายแดง ณ-0186 กทม. สภาพหน้ารถด้านหน้าขวาถูกชนจนฉีกขาด เพลาล้อหลุดทั้งยวง ส่วนคนเจ็บจำนวน 8 ราย ทราบชื่อ พ.ต.อ.สังเวียน อินตากูล รอง ผบก.ภ.จว.ตาก ร.ต.อ.บุญเลิศ ทิพย์ศรีบุตร รอง สว.สส.สภ.หนองบัวเหนือ จว.ตาก ได้รับบาดเจ็บสาหัส ส่วนอีก 6 รายบาดเจ็บเล็กน้อย ถูกนำส่งโรงพยาบาลแม่สอด ไปก่อนหน้าแล้ว เหลือเพียงนายฮาริม กันทวงศ์ อายุ 22 ปี คนขับได้รับบาดเจ็บเล็กน้อย ยืนรอให้การเจ้าหน้าที่ส่วนคู่กรณีเป็นรถเก๋งโตโยต้า วีออส สีบรอนซ์ ทะเบียน กค 6958 ตาก สภาพรถถูกชนจนด้านหน้ายุบไปถึงพวงมาลัย เบื้องต้นทราบชื่อคนขับคือ นางสาวสาวิตรี หรือไก่ อายุ 35 ปี เป็นเจ้าหน้าที่มูลนิธิโกลบอลเนเบิล ไทยแลนด์ ที่ช่วยเหลือเด็กๆ ชาวพม่าเขตชายแดนไทย-พม่า ในพื้นที่จังหวัดตาก ได้รับบาดเจ็บสาหัส ก่อนเสียชีวิตในเวลาต่อมาจากการสอบสวนทราบว่า ก่อนเกิดเหตุ พ.ต.อ.สังเวียน อินตากูล รอง ผบก.ภ.จว.ตาก นำคณะผู้พิพากษาขึ้นรถตู้ไปทัศนศึกษาที่ไร่เตรยาวรรณ อ.พบพระ จากนั้นระหว่างเดินทางกลับมาถึงที่เกิดเหตุ ซึ่งเป็นทางโค้งอันตรายมีอุบัติเหตุบ่อยครั้ง จู่ๆ รถเก๋งที่มีนางสาวไก่เป็นคนขับวิ่งสวนเกิดเสียหลักพุ่งชนประสานงากันอย่างจัง ส่งผลให้มีผู้เสียชีวิตและบาดเจ็บดังกล่าว ซึ่งเจ้าหน้าที่จะตรวจสอบกล้องหน้ารถตู้ เพื่อหาข้อเท็จจริงต่อไป.
อุบัติเหตุสยองรถเก๋งแหกโค้งชนประสานงารถตู้โตโยต้า คอมมิวเตอร์ที่วิ่งสวนทางมา ตาย 1 ศพ เจ็บระนาว 8 คน ฝ่ายถูกชนเบื้องต้นมี รองผู้การฯ จังหวัดตาก และรอง สว.สส.สภ.หนองบัวเหนือ นั่งมาด้วย
แหกโค้ง,เก๋งแหกโค้ง,รองผู้การฯ ตาก,หวิดสิ้นชื่อ,ชนประสานงา,รถตู้รองผู้การฯ,สภ.แม่สอด,ข่าวทั่วไป